
Planinsko društvo TRŽIČ
Spletna stran: http://www.planinsko-drustvo-trzic.si/
VABIMO ČLANICE IN ČLANE DRUŠTVA NA PLANINSKI IZLET:
SREDNJI VRH 1853m
 Sobota, 12. september 2026
	

	VODJA:
	Stanislav JABLANŠČEK

	stanislav.jablanscek@guest.arnes.si
tel: 031 883 169
	

	Prijave do:
	četrtka 10.09.2026
	

	Zborno mesto:
	Tupaliče – Bencinski servis LOGO

ob 08:00 
	

	Povratek:
	okoli 17:30 oz. 15:00
	

	Vrsta prevoza:
	osebni avto/lastni prevoz 
	

	Zahtevnost poti:
	Dolga srednja težavna tura.
	

	Dolžina hoje:
	cca  9 ur, krajša  6 ur
	

	Višinska razlika:
	cca  1470m, krajša  1000m
	

	Obvezna oprema:
	Planinska obutev in obleka za 
dnevne razmere, pohodne palice, pijača
	

	Obvezni dokumenti:
	Veljavna planinska izkaznica, 
Osebni dokument in 
zdravstvena kartica
	

	Malica in pijača:
	iz nahrbtnika (koči na poti) 
	

	Prevoz:

Dobimo se v Tupaliče (pri Preddvoru) na Bencinskem servisu LOGO, kjer je možno popiti kavico oz. v bližini je tudi Pekarna. Nadaljujemo v smeri Preddvora in skozi naselje Hrib, nad katerim prispemo na križišče, kjer nadaljujemo naravnost (levo Hotel Bor, desno Dom starejših občanov Preddvor) do kapelice, kjer levo po makadamski cesti do mostu čez Bistrico, kjer je manjše parkirišče (v bližini plezalni vrtec Preddvor).

Vzpon:

Začetek pohoda ob 8:40.
Nemarkirana pot (oznaka T3) na JAKOBA 961m
S parkirišča gremo čez most mimo objekta (zajetje vode) in po nemarkirani poti se po zahodnem grebenu povzpnemo do Francijeve koče in naprej do Planinske koče Iskra (Jakob).

Izhodišče – Jakob 1 ura in 15 minut
Markirana pot (oznaka T1 in T2) na POTOŠKO GORO 1283m
Od koče gremo mimo cerkvice na sedlo kjer se usmerimo na pešpot v smeri proti Potoški gori in Javorjevem vrhu. Pot se prične vzpenjati skozi gozd in pripelje do označenega razpotja. Naravnost vodi pot na Javorov vrh, levo je le minuta do razgledne točke od koder je zelo lep razgled proti Storžiču, Cjanovci ter Hudičevemu borštu. Z razgledne točke sledimo poti in ta nas pripelje v mestoma redek gozd z nekaj razgledi. A pot gre kmalu spet v strnjen gozd. Pot se v nadaljevanju še naprej zmerno vzpenja in nas pripelje na vrh, kjer je postavljena klopca (Potoška gora).
Jakob - Potoška gora 45 minut

Markirana pot (oznaka T2) na JAVOROV VRH 1434m
Z vrha se spustimo po označeni poti navzdol do razpotja, kjer se nam priključi direktna pot od Jakoba iz leve strani, iz desne strani pa se nam priključi pot od doma Čemšenik. Mi tu nadaljujemo naravnost v smeri Javorovega in Srednjega vrha. Pot poteka skozi gozd in pripelje na naslednje razpotje. Tu gremo po desni poti (naravnost gre na Srednji vrh), ki pelje na Javorov vrh. Pot se tu ponovno začne vzpenjati in še naprej poteka po gozdu. Tudi orientacija tu naprej ni posebej težavna saj se pot po večini drži grebena in ga le mestoma zapusti. Pot nas ponovno pripelje na razpotje. Tu se usmerimo desno pot, ki še naprej večinoma sledi grebenu. Nadaljujemo do vrha, ki pa ni poraščen z gozdom, ima pa klopco (Javorov vrh).

Potoška gora - Javorov vrh 50 minut

Markirana pot (oznaka T2) na VRH ZAPATE 1820m, CJANOVCA (1802m)
Z vrha po grebenu sledi kratek sestop, pot se nadaljuje po gozdnatem grebenu, od kod se nam ponovno odpre nekaj razgleda, nato pa se pot vrne v gozd in se razcepi (1450 m.n.m). Leva pot nas usmeri na Hudičev boršt, možnost skrajšanje ture* zelena črta).
Nadaljujemo naravnost v smeri Cjanovce in Srednjega vrha po poti, ki se prične strmeje vzpenjati po in ob vzhodnem grebenu Cjanovce. Višje nas pot pripelje iz gozda na pobočja porasla z rušjem, mi pa nadaljujemo po vse bolj strmi in mestoma zelo razgledni poti. Pot, se počasi obrača rahlo proti levi. Tej vse bolj razgledni in razmeroma strmi poti, nato sledimo vse do vrha Cjanovce, na kateri stoji klop in manjši možic.
Javorov vrh - Cjanovca 2 uri in 20 minut
Markirana pot (oznaka T2) na SREDNJI VRH 1434m
S Cjanovce nadaljujemo proti severu po poti, ki se skozi pas rušja spusti na sedelce med Cjanovco in Srednjim vrhom. Tu stopimo na greben, kateremu nato sledimo do vrha, križ in klopca (Srednji vrh).

Cjanovca - Srednji vrh 15 minut.

Sestop:

S Srednjega vrha sestopamo po markirani poti , kjer se nam na razpotju pridruži z desne strani pot do koče na Planini Dolga njiva. Tu na križišču sestopamo naravnost navzdol do naslednjega križišča, kjer gremo levo do izvira in naprej do Zavetišča v Hudičevem borštu. (do sem bi lahko prišli po skrajšani turi* zelena črta).
Od zavetišča se vrnemo do izvira kjer je tudi križišče in gremo po levi markirani stezi čez senožet v gozd in po serpentinah sečemo makadamsko pot do informativne table Ukanc vrata (840 m.n.m), kjer je križišče. Desna nas pelje po makadamski cesti do parkirišča (rdeča črta). Mi pa izberemo makadamsko cesto v levo in takoj na odcepu desno na nemarkirano stezo (zelena črta - Konfinska pot) na križpotju gremo desno navzdol do potoka Bistrica in ob potoku (levi in desni breg) do pod plezališča Preddvor in naprej do našega parkirišča.


	(OB ZELO NEUGODNIH VREMENSKIH RAZMERAH IZLET ODPADE! 

	

	OPOZORILO: 
S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, psihofizične in tehnične pogoje za varno sodelovanje na izletu in ima plačano letno članarino PZS. 

Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

Želimo vam varno hojo in lep planinski dan. Srečno!


Zemljevid na drugi strani!

